Bullshit-Asymmetrie-Prinzip

S'Bullschit-Uugleischhaid-Prinzip (uff Englisch Bullshit asymmetry principle, Brandolinis law odda Brandolini’s principle)Marion Stagars: Die Infomüll-Abfuhr. Abgerufen am 23. Auguschd 2024. isch ä Aussach unn Oisischd vum italienische Informadigga Alberto Brandolini iwwa de Uffwond fas Widalesche vun G'rischde, Zwaifl, sinnfraija „Gridigg“, Bleedsinn, Liesche, Aldanadive Fagde, Bullschit, Desinformatione, Fake News, Valaimdunge etc. oddas Erkenne unn Korrigiere vun Trollshit zum Baischbiel in sozjale Medije unn midde KI a vun Bodshit,I. P. McCarthy, T. R. Hannigan, A. Spicer, The Risks of Botshit, Havard Business Review 2024 awwa a inde Wisseschafd (zum Baischbiel Händla vum Zwaifl, Zwaifl isch ihr Brodugd, De Driumph vum Zwaifle).B. D. Earp, The unbearable asymmetry of bullshit, HealthWatch Newsletter 2016;101:4-5 unn inde Press etc.

S'Bullschit-Uugleischhaid-Prinzip:

 Ähnlische Aussache 
S'Schbrischword wie „Ä Liesch konn um die halb Weld raise, bevor die Wohrhaid ihr Schdiefl ozieje konn (Mark Twain).“ gibds schun minnischns said 1710 in vaschiedene Forme.A Lie Can Travel Halfway Around the World While the Truth Is Putting On Its Shoes, Quote Investigator, 13. Juli 2014 Ähnliche Aussache hodds donn a vun onnare Persenlischkaide, wie zum Baischbiel Max Planck, Vladimir Lenin, Benjamin Disraeli gewwe.Widerlegung von Blödsinn, Brandolinis Gesetz: Das Bullshit-Asymmetrie-Prinzip, Forschung und Wissen In 1845, Frédéric Bastiat expressed an early notion of this law:Craig Ladwig, At last, a law for our times, Seymour Tribune, 21. Ogdowa 2022 Vum Frédéric Bastiat schdommd

Craig Ladwig, Economic Sophisms, Princeton, N.J., Van Nostrand, 2002, ISBN 0-910613-14-8

Vorm Brandolini hodde italienische Blogga Uriel Fanelli unde Jonathan Koomey, Forscha unn Schebfa vun Koomey'sches Gesetz, ewefalls G'dong'ge kabd, wu midm Bullschit-Uugleischhaid-Prinzip iwwoischdimmen. De Fanelli hodd g'määnd „Än Idiod konn mehr Bullshit erfinne, alsma jemols zu widdalesche hoffe konn“.Carl T. Bergstrom, Jevin Darwin West, Calling Bullshit: The Art of Skepticism in a Data-Driven World, Random House, 2020, 318 Seiten, ISBN 9780525509202 De Jonathan Koomey siehd donn als Folsch vum Brandolinis G'sedz donn, „In fast-changing fields, like information technology, refutations lag nonsense production to a greater degree than in fields with less rapid change.“, alla, „In B'raisch, wu sisch schnell vaännan, wie die Informazionsteschnologie, hing'gn die Widdaleschunge vunde Usinn Produgzion schdärga hinnaher als in Be'raisch mid wenischa schnellem Wondel.“Jonathan Koomey, Estimating Bitcoin Electricity Use: A Beginner's Guide, coincenter.org, 2020

 Urschbrung 
De Alberto Brandolini hodd soi Oisischd im Johr 2013Warum es leichter ist, Corona-Leugner zu sein, als Corona-Leugner zu widerlegen. Das Magazin, 7. Oktober 2020. vaeffendlisch. Des ischm baim lese vum Daniel Kahneman's Buch Thinking, Fast and Slow korz vor änna Fernsehdiskussion midm Silvio Berlusconi unnem Journalist Marco Travaglio kumme.

 Baischbiel 
Inde Covid Pondemie hodde Jeff Yates, än Journalischd, wu Desinformazione uff Fagde iwwabriefd, im Radio-Canada iwwa ä milljonefach g'guggdes YouTube-Wideo gsachd: „Der hodd alle meschlische B'haubdunge uffgschdelld. Isch hab jedi änzelni d'vu iwwabriefe misse. Isch hab mid oischleschige Experde telefonierd unn midn gschbroche. Die Gschbresch hab isch uffschwraiwe misse, so dasses lesba unn inderesond zu lese isch. Des isch Wohnsinn. Diear Typ hod 15 Minude g'brauchd, um soi Wideo zu drehen, und isch hab drai Dach g'brauchd, um die Faggde zu iwwabriefe.“

 Ursache, Grind unn Effeggde 
Uffmergsomkaid hodd des G'sedz donn speda dursch ä Bild uff Twidda vunem Vordrach vum BrandoliniAndrew Gelman, The bullshit asymmetry principle, Statistical Modeling, Causal Inference, and Social Science, 28. Januar 2019 unn dursch die effendlische Wahrnehmung vunde Effegd vun Fildablose unnde Fake News krischd.Das Bullshit-Gesetz: Warum Lügen lange Beine haben. Radio SRF 2 Kultur, 23. Dezember 2016. De Brandolini isch donn 2016 inde nadurwisseschafdlische Fachzaidschrifd NaturePhil Williamson, Take the time and effort to correct misinformation Nature,  540, Said 171 (2016). zidierd worre.Lügen haben lange Beine. SonntagsZeitung, 1. Januar 2017.Phil Williamson: Take the time and effort to correct misinformation. Nature, 6. Dezember 2016. Wisseschafdlische Unnasuchunge hawwen des a bschdedischd unn gfunne, dass die Zuherer vun Falschmeldunge, Fake News, Liesche, Bullschitt, Bleedsinn etc. bragdisch nemme mid Rischdischschdellunge unn Korregdure, alla mid Wisse zu erraische sinn.F. Zollo, A. Bessi, M. Del Vicario, A. Scala, G. Caldarelli, L. Shekhtman, S. Havlin, W. Quattrociocchi, Debunking in a World of Tribes., PLOS ONE 12(7), DOI:10.1371/journal.pone.0181821Andre Wolf, Brandolinis Gesetz – oder: Warum gegen Bullshit kaum ein Kraut gewachsen ist. 2. September 2020. Ä wisseschafdlischi Schdudje hodd 2020 gfunne, dass „people are more receptive to bullshit, and less sensitive to detecting bullshit“, des heesd „dass die Laid mehr offe fa Bleedsinn unn wenischa empfindlisch sinn, umde Bleedsinn zu erkenne. “ was des Gsedz vum Brandolini bschdedischd.J. V. Petrocelli, H. F. Watson, E. R. Hirt, Self-Regulatory Aspects of Bullshitting and Bullshit Detection, Social Psychology, July 2020, 51(4), Saide 239–253, DOI: 10.1027/1864-9335/a000412, ISSN: 1864-9335

Desinformazione etc. wirgen aus vaschiedene Grind unn finnen Oglong zum Baischbiel wescheBullshit Asymmetry Principle, Model Thinkers

 S'isch efach grad was zu babble, wonns midde zugrundlischende Ängschd odda Iwwazunge vunnem selbschd odda de Grubb vun Zuherer iwwaoischdimmd (Bschedischungsfehla) unn krischd billisch Zuschdimmung.
 In abg'kabselde Grubbe, wus vaworzelde sbezijelle Weldsischde, Osischde unn Ängschd hodd, alla Grubbe vun Glaischgsinnde, werd de sozjale B'wais ausg'nudzd.
 Die B'waislaschd werd weg vunde B'haubdung gschowe unn hie zu denne, wu des widalesche missen. Zum Baischbiel efach midde B'haubdung, dass ebbes „meschlisch“ isch. Des isch die Umkehr vunde B'waislaschd. Zudem isch donn zu zaische, dass ebbes nedd so isch, wie jemond b'haubd hodd. Do'd'zu mussma awwa des Wisse (grad parad) unn die Zaid uns redorische Gschigg hawwe um des G'babbl so zu rischde, dasses a baide Laid okummd.
 Durschs schnelle gewwe vunna Erglärung va Eraigniss, Grise etc. ohne sisch um Fagde zu kimmere, werd de Ong’gaeffeggd g'nudzd.
 Dursch Widaholunge baim Babble odda a inde sozjale Medije werd de Mere-Exposure-Effeggd ausg'nudzd, wudursch Liesche inde Laid vaongad werren.

Psischologische Grind hodds a ä paa.Jennifer Delgado, Brandolini’s Law: The bullshit asymmetry principle or why it is so difficult for us to dismantle a hoax, Psychology Spot

 Asimedrie vunde Wirgung, bei emozionsgeladene Theme, vabraiden sisch Liesche etc., wu in die emozional Kerwb hauwen, schndella unn waida, als ä oschliessendi Rischdischschdellung, wu nedd so ufffellisch unn emozionell uffg'lade isch.D. R. Carney, M. R. Banaji, First Is Best, 2012, PLoS ONE 7(6)
 Asimedrie vum G'deschdnis, dem erschde, wasma herd (odda siehd), vor allem wonns emozionel uffg'lade isch, gewwema mehr Uffmergsomkaid unn des blaibd a besser im G'deschdnis hafde (Primärefeggd). Die schbeda Rischdischschdellung odda Widaleschung blaibd wenischa hafda unn ma vagissds a wida schnella.J. T. Kaplan, S. I. Gimbel, S. Harris, Neural correlates of maintaining one’s political beliefs in the face of counterevidence, 2016, Scientific Reports 6:39589
 Asimedrie vunde Ausschdrahlung, nochem G. Bronner werren Laid, wu ä Thema fagdefrai vaäfachen, vunna Aad Charisma umgewwe unn die, wu mid Wisse unn Fagde vaninfdisch agumendieren, werren als Schbielvaderwer gseje. Es isch efacha G'babbl zu glawwe, als sich hard Erwerd zu mache, um ebbes zu vaschdeje odda ä Fehischkaid zu erlerne.G. Bronner, La démocratie des crédules, 2013, París: Presses Universitaires de France.

 Bolidigg 
Inde Bolidigg werd des Bullschit-Uugleischhaid-Prinzip oigsedzd unn isch vum Steve Bannon, dem ejemolische Schdrdeg vum Donald Trump als „flood the zone with shit“, des heesd „die Zon mid Schaiße iwwaschwemme“, bschriwwe worre unn werd zum Baischbiel vum Donald Trump bragdisch dauwand b'nudzd. Die Tagdigg isch Gish-Gallop unde Steve Bannon saachd „This is exactly what the Gish-Gallop is designed to do: drown you in a deluge of distortions, deflections, and distractions“, des heesd „Des isch g'nau, woruff de Gish-Gallop abzield: Sie werren vunna Flud von Vazerrunge, Ableng'gunge unn Vawirrunge erdrängd“<ref>Mehdi Hasan, How to Beat Trump in a Debate, Unprepared and weak-willed opponents continue to play right into his hands., The Atalntic, 2023</ref>. Dursch die Flud vun Bleedsin werd de Uffwond vagressad, all den Uufuch rischdisch schdelle zu wolle.

Än zwedde Effeggd vun widaholde Liesche ischde Wahhaidseffeggd, wuma des wasma efdas herd audomadisch als wohr glabd. Ofd werd ä gons offensischdlischi Liesch efach oigsedzd um ä Bild in die Kebb vunde Laid zu krische unse so emotionell zu monibuliere.

 Geschemassnohme 
Inna Schdudje hoddma gfunne, dass Faggde-Dschegga, wu fa die Effendlischkaid zugenglisch sinn, bis zum g'wisse Grad de Laid helfe kennen, nedd uff Bullshit roizufalle, was fas fungzioniere vunna Demogradie wischdisch isch.M. J. Aird, U. K. H. Ecker, B. Swire, A. J. Berinsky, S. Lewandowsky, Does truth matter to voters? The effects of correcting political misinformation in an Australian sample, 2018, 5(12), DOI: 10.1098/rsos.180593

 Guggschd a uff 
 Wahhaidseffeggd
 B'waislaschd
 Gish-Galopp
 Argumentum ad captandum
 Rasiermessa vum Hitchen

 Dunning-Kruger-Effekt
 Händla vum Zwaifl
 Zwaifl isch ihr Brodugd
 De Driumph vum Zwaifle

 Bischa 
 John Cook, Stephan Lewandowsky: The Debunking Handbook.'' University of Queensland, Australia, St. Lucia 2011, ISBN 978-0-646-56812-6.

 Websaide 
 John Cook, Stephan Lewandowsky: Widerlegen, aber richtig 2020  Deutsche Übersetzung von: Bärbel Winkler und Timo Lubitz, 2020.

 Vawais 

Sachgrubb:Rhetorik
Sachgrubb:Manipulation
Sachgrubb:Propaganda